  Наталья Тетерина 95 процентэз Росси школаосысь укмысэтӥ классэз  йылпумъясьёс ӟуч кылъя вераськон экзаменэз сётыны дасесь. Сыӵе нырысь-валысь йылпумъянъёс лэсьтэмын оштолэзе эскерон вылысь радъям экзаменъя. Со сярысь Удмуртиысь Дышетонъя но тодосъя министерстволэн пресс-службаез ивортэ. Кызьы верамын ивортонын, дышетскисьёс тужгес но усто асьсэдыз возьматӥзы шара лыдӟиськонын, монолог кылдытонын но ваче кенешонын. Шуггес вал текстэз ас кылын веранэн герӟаськем люкетэз, нош ӵем пумиськылӥсь янгышъёс пӧлын — грамматикая но вераськонъя янгышанъёс. 9-тӥ классын дышетскисьёслы ӟуч кылъя вераськон экзаменэз вуоно дышетскон арысен пыртыны чаклало. Со пиналъёслэсь ӟуч кылын вераськыны быгатонлыксэс эскерон понна малпамын. Вераськон экзаменын «зачёт» басьтэмъёс Йылпумъян кун аттестацие (ГИА-9) лэземын луозы. Тодэ вайытом, эскерон вылысь радъям ӟуч кылъя вераськон экзаменэз Удмуртиын 15 сюрс 244 пиналъёс сётӥзы. Тегъёс: Дышетон Ижкар Удмуртия экзамен пиналъёс Дышетонъянотодосъяминистерство ӟучкыл  